Document ID: 31986L0278

Reference:
EUR-Lex - 31986L0278 - MT
Avviż Legali Importanti
|
31986L0278
Official Journal L 181 , 04/07/1986 P. 0006 - 0012 Finnish special edition: Chapter 15 Volume 7 P. 0127  Swedish special edition: Chapter 15 Volume 7 P. 0127
Id-direttiva tal-Kunsilltat-12 ta’ Ġunju 1986dwar il-protezzjoni ta’ l-Ambjent, u b’mod partikolari tal-ħamrija, meta l-ħama tad-drenaġġ jintuża fl-agrikoltura(86/278/KEE)IL-KUNSILL TAL-KOMUNITA’ EWROPEA,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikulari l-Artikoli 100 u 235 ta’ dan,Wara li kkunsidra l-proposta tal-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kunsill Ekonomiku u Soċjali [3],Billi l-għan ta’ din id-Direttiva huwa li jirregola l-użu tal-ħama tad-drenaġġ fl-Agrikoltura biex jipprevjeni effetti li jistgħu jagħmlu ħsara lill-ħamrija, il-veġetazzjoni, l-annimali u lill-bniedem, waqt li tinkuraġġixxi fl-istess ħin l-użu tajjeb tagħha;Billi d-differenza bejn id-dispożizzjonijiet ta’ l-Istati Membri dwar l-applikazzjoni tal-ħama tad-drenaġġ fl-agrikoltura tista’ taffettwa t-tħaddim tas-suq komuni; billi f’dan il-qasam l-approssimazzjoni tal-liġijiet stabbilit taħt l-Artikolu 100 tat-Trattat għandu jkun għalhekk infurzat;Billi l-ħama tad-drenaġġ użata fl-agrikoltura mhijiex koperta bid-Direttiva tal-Kunsill 75/442/KEE tal-15 ta’ Lulju 1975 dwar l-iskart [4];Billi l-miżuri, li għalihom hemm magħmula dispożizzjoni fid-Direttiva tal-Kunsill 78/319/KEE tal-20 ta’ Marzu 1978 dwar skart tossiku u perikoluż [5], japplikaw ukoll għall-ħama tad-drenaġġ li jkun fiha jew tkun ikkontamimata b’sustanzi jew materjali msemmija fl-Anness għal dik id-Direttiva, li jkunu tali jew ikunu preżenti f’tali kwantitajiet jew konċentrazzjonijiet li jirrappreżentaw periklu għas-saħħa tal-bniedem jew għall-Ambjent;Billi għandhom isiru arranġamenti speċjali biex jiżguraw li l-bniedem, l-annimali, il-pjanti u l-ambjent ikunu salvagwardjati kompletament mill-effeti ħżniena li jiġu kkawżati mill-użu mhux ikkontrollat ta’ ħama;Billi din id-Direttiva għandha l-għan ukoll li twaqqaf ċertu miżuri inizjali fuq livell ta’ Komunità li għandhom x’jaqsmu mal-protezzjoni tal-ħamrija;Billi l-ħama jista’ jkollha proprjetajiet agronomiċi importanti, u għalhekk ikun ġustifikat li l-applikazzjoni tagħha tkun inkuraġġita fl-agrikoltura sakemm din tkun użata tajjeb; billi l-użu tal-ħama tad-drenaġġ m’għandhiex tfixkel il-kwalità tal-ħamrija u tal-prodotti agrikoli;Billi ċerti metalli tqal jistgħu jkunu tossiċi għall-pjanti kif ukoll għall-bniedem minħabba l-preżenza tagħhom fi prodotti tar-raba’, u billi huwa meħtieġ li jiġu stabbiliti valuri ta’ limitu obbligatorji għal dawn l-elementi li jkun hemm fil-ħamrija;Billi l-użu tal-ħama għandu jkun ipprojbit meta l-konċentrazzjoni ta’ dawn il-metalli fil-ħamrija tkun teċċedi l-valuri ta’ limitu;Billi, madanakollu, huwa neċessarju li dawn il-limiti ma jinqabżux meta tintuża l-ħama; billi, għal dan il-għan, huwa neċessarju li jiġi limitat l-ammont ta’ metalli tqal li jiġu miżjuda mal-ħamrija kkultivata jew billi jiġu stabbiliti kwantitajiet massimi ta’ ħama li tista’tintuża kull sena u jiġi żgurat li l-limiti stabbiliti għall-konċentrazzjoni ta’ metalli tqal fil-ħama użata ma jinqabżux, jew billi jiġi żgurat illi l-limiti stabbiliti għall-kwantitajiet ta’ metalli tqal li tista’ tiżdied mal-ħamrija fuq bażi ta’ medja ta’ 10 snin ma tinqabiżx;Billi l-ħama għandha tkun ittrattata qabel ma din tkun użata fl-agrikoltura; billi l-Istati Membri xorta waħda jistgħu jawtorizzaw, taħt ċerti kundizzjonijiet, l-użu ta’ ħama mhux ittrattata, mingħajr l-ebda riskju għas-saħħa tal-bniedem jew l-annimali, jekk din tkun injettata jew maħduma fil-ħamrija;Billi għandu jgħaddi ċertu perjodu ta’ żmien bejn l-użu tal-ħama u t-teħid ta’ merħliet biex jirgħu jew il-ħsad ta’ ħxejjex li jintużaw għall-għalf jew ċerti ħxejjex oħra li normalment ikunu f’kuntatt dirett mal-ħamrija u li normalment jiġu kkunsmati nejjin; billi l-użu tal-ħama fuq frott u ħxejjex ta’ l-ikel matul il-perjodu tat-tkabbir, bl-eċċezzjoni għall-prodotti tas-siġar tal-frott, huwa ipprojbit;Billi l-ħama għandha tintuża taħt ċerti kundizzjonijiet li jiżguraw li l-ħamrija u li l-ilma tal-wiċċ u ta’ taħt l-art ikunu protetti, in konformità mad-Direttivi 75/440/KEE [6] u 80/68/KEE [7];Billi għal dan il-għan huwa meħtieġ li tiġi ssorveljata l-kwalità ta’ ħama u tal-ħamrija li fuqha din tintuża, u għalhekk li ssir analiżi u li ċerti rużultati jiġu kkomunikati lill-utenti;Billi għandha tinżamm ċerta ammont ta’ informazzjoni essenzjali biex jiġi żgurat għarfien aħjar fl-użu tal-ħama fl-agrikoltura, u billi din l-informazzjoni għandha tingħadda lill-Kummissjoni fil-forma ta’ rapporti perjodiċi; billi, fid-dawl ta’ dawn ir-rapporti, il-Kummissjoni għandha, jekk ikun meħtieġ, tfassal proposti biex tiġi żgurata protezzjoni akbar għall-ħamrija u l-ambjent;Billi l-ħama li tkun ġejja minn impjanti żgħar li jintużaw għat-trattamenti ta’ drenaġġ, li primarjament jittrattaw ilma ta’ drenaġġ domestiku, tirrappreżenta ftit periklu għas-saħħa tal-bniedem, l-annimali, u l-pjanti u għall-ambjent, u għalhekk għandha tkun eżenti minn uħud mill-obbligazzjonijiet stabbiliti li jittrattaw dwar informazzjoni u analiżi;Billi l-Istati Membri għandhom ifasslu dispożizzjonijiet aktar stretti minn dawk stabbiliti f’din id-Direttiva; billi dawn id-dispożizzjonijiet għandhom ikunu kkomunikati lill-Kummissjoni;Billi l-progress xjentifiku u tekniku jista’ jwassal għall-adattament ta’ ċertu kriterji stabbiliti f’din id-Direttiva; billi, biex tiġi ffaċilitata l-introduzzjoni tal-miżuri meħtieġa għal dan il-għan, għandha tiġi stabbilita proċedura li bis-saħħa tagħha tkun tista’ titwaqqaf ko-operazzjoni mill-qrib bejn l-Istati Membri u l-Kummissjoni; billi din il-ko-operazzjoni għandha sseħħ fi ħdan Kumitat dwar l-Adattament għall-Progress Tekniku u Xjentifiku;Billi t-Trattat ma jipprovdix għal poteri neċessarji, barra minn dawk li hemm fl-Artikolu 235,ADOTTA DIN ID-DIRETTIVA:Artikolu 1L-għan ta’ din id-Direttiva huwa li jirregola l-użu tal-ħama tad-drenaġġ fl-agrikoltura b’tali mod li jkun hemm prevenzjoni minn effetti ħżiena fuq il-ħamrija, il-veġetazzjoni, l-annimali u l-bniedem, li allura bis-saħħa ta’ din id-Direttiva jkun jista’ jsir użu tajjeb tal-ħama tad-drenaġġ.Artikolu 2Għall-għanijiet ta’ din id-Direttiva:(a) "ħama" tfisser:(i) ħama residwali minn impjanti tad-drenaġġ li jittrattaw ilmijiet tad-drenaġġ domestiku jew urban u minn impjanti tad-drenaġġ li jittrattaw ilma maħmuġ li jkollu komposizzjoni simili għal dak tad-drenaġġ domestiku u urban;(ii) ħama residwali li tkun ġejja minn tankijiet tossiċi u stallazzjonijiet simili oħra għat-trattament tad-drenaġġ;(iii) ħama residwali li tkun ġejja minn impjanti tad-drenaġġ oħrajn li mhumiex imsemmija f’ (i) u (ii);(b) "ħama ttrattata" tfisser:ħama li tkun għaddiet minn trattament bioloġiku, kemiku jew termali, ħażna fuq perjodu twil ta’ żmien jew minn proċess xieraq ieħor biex inaqqas b’mod sinifikanti l-fermentabilità tagħha u l-perikli għas-saħħa li jirriżultaw mill-użu tagħha;(ċ) "Agrikoltura" tfisser:it-tkabbir tat-tipi kollha ta’ ħxejjex ta’ l-ikel li jinbiegħu fis-suq, kif ukoll l-allevament ta’ merħliet ta’ annimali;(d) "użu" jfisser:it-tixrid tal-ħama fuq il-ħamrija jew kull applikazzjoni oħra ta’ ħama fil-ħamrija.Artikolu 31. Il-ħama msemmija fl-Artikolu 2(a)(i) tista’ tintuża biss fl-agrikoltura in konformità ma’ din id-Direttiva.2. Mingħajr preġudizzju għad-Direttivi 75/442/KEE u 78/319/KEE:- il-ħama msemmija fl-Artikolu 2(a) (ii) tista’ tintuża fl-Agrikoltura taħt ċerti kundizzjonijiet li l-Istati Membri kkonċernati jkunu jikkunsidraw bħala meħtieġa għall-protezzjoni tas-saħħa tal-bniedem u l-Ambjent,- il-ħama msemmija fl-Artikolu 2(a) (iii) tista’ tintuża fl-Agrikoltura biss jekk l-użu tagħha jkun irregolat mill-Istat Membru kkonċernat.Artikolu 4Valuri għal konċentrazzjonijiet ta’ metalli tqal fil-ħamrija li fiha tkun applikata l-ħama, konċentrazzjoniet ta’ metalli tqal fil-ħama u l-kwantitajiet massimi ta’ kull sena ta’ tali metalli tqal li jistgħu jiġu introdotti fil-ħamrija maħsuba għall-Agrikoltura, huma mogħtija fl-Annessi I A, I B u I C.Artikolu 5Mingħajr preġudizzju għall-Artikolu 12:1. L-Istati Membri għandhom jippojbixxu l-użu ta’ ħama fejn il-konċentrazzjoni ta’ wieħed mill-metalli tqal jew aktar li jkun hemm fil-ħamrija jeċċedi(u) il-valuri ta’ limitu li dawn jistabbilixxu in konformità ma’ l-ANNESS I A, u għandhom jieħdu l-miżuri neċessarji biex jiżguraw li dawk il-valuri ta’ limitu ma jkunux eċċeduti bħala riżultat ta’ l-użu tal-ħama.2. L-Istati Membri għandhom jirregolaw l-użu tal-ħama b’tali mod li l-akkumulazzjoni ta’ metalli tqal fil-ħamrija ma twassalx biex il-valuri ta’ limitu msemmija fil-paragrafu 1 ikunu eċċeduti. Biex iseħħ dan, dawn għandhom japplikaw waħda mill-proċeduri li hemm ipprovduti f’ (a) u (b) taħt:(a) L-Istati Membri għandhom jistabbilixxu kwantitajiet massimi ta’ ħama espressi f’termini ta’ tunnellati ta’ maetrjal xott li jista’ jkun applikat fil-ħamrija għal kull unit ta’ area għal kull sena, waqt li jiġu osservati l-valuri ta’ limitu għall-konċentrazzjoni ta’ metall tqil fil-ħama li huma jistabbilixxu in konformità ma’ l-Anness I B; jew(b) l-Istati Membri għandhom jiżguraw l-osservanza tal-valuri ta’ limitu għall-kwantitajiet ta’ metalli introdotti fil-ħamrija għal kull unit ta’ area u unit ta’ żmien hekk kif stabbilit fl-Anness I C.Artikolu 6Mingħajr preġudizzju għall-Artikolu 7:(a) il-ħama għandha tkun ittrattata qabel ma tintuża fl-agrikoltura. L-Istati Membri jistgħu xorta waħda jawtorizzaw, taħt kundizzjonijiet li għandhom jiġu stabbiliti minnhom stess, l-użu ta’ ħama mhux ittrattata jekk din tkun injettata jew maħduma fil-ħamrija;(b) Il-produtturi tal-ħama tad-drenaġġ għandhom jipprovdu lill-utenti b’mod regolari l-informazzjoni kollha msemmija fl-ANNESS II A.Artikolu 7L-Istati Membri għandhom jipprojbixxu l-użu tal-ħama jew il-provvista ta’ ħama għall-użu fuq:(a) art fejn jirgħu l-annimali jew ħxejjex li jintużaw għall-għalf ta’ l-annimali jekk l-art li se jirgħu l-annimali fuqha jew il-ħaxix tajjeb għall-għalf ta’ l-annimali jkun se jinħasad qabel ċertu perjodu ta’ żmien ikun diġà skada. Dan il-perjodu, li għandu jkun stabbilit mill-Istati Membri waqt li jikkunsidraw b’mod partikulari s-sitwazzjoni ġeografika u klimatika tagħhom, m’għandu taħt l-ebda ċirkustanza ikun anqas minn tliet ġimgħat;(b) ħamrija li fiha jikber frott u ħxejjex ta’ l-ikel, bl-eċċezzjoni ta’ siġar tal-frott;(ċ) art maħsuba għall-kultivazzjoni tal-frott u ħxejjex ta’ l-ikel li normalment ikun f’kuntatt dirett mal-ħamrija u li normalment jittieklu nejjin, għal perjodu ta’ 10 xhur qabel il-ħsad tal-ħxejjex u matul il-perjodu tal-ħsad innifsu.Artikolu 8Dawn ir-regoli li ġejjin għandhom jiġu osservati meta tintuża l-ħama:- il-ħama gġħandha tintuża b’tali mod li tittieħed kunsiderazzjoni tal-bżonnijiet nutrittivi tal-pjanti u li l-kwalitaà tal-ħamrija u ta’ l-ilma tal-wiċċ u ta’ taħt l-art ma jkunux mgħarrqa,- fejn il-ħama tkun użata fuq il-ħamrija li l-pH tagħha jkun taħt il-valur ta’ 6, l-Istati Membri għandhom jikkunsidraw il-mobilità u d-disponibilità miżjuda ta’ metalli tqal fuq il-ħxejjex u għandhom, jekk ikun meħtieġ, inaqqsu l-valuri ta’ limitu li huma jkun stabbilew in konformità ma’ l-Anness I A.Artikolu 9Il-ħama u l-ħamrija li fuqha din tintuża għandhom ikunu analizzati kif stabbilit fl-Annessi II A u II B.Il-metodi ta’ referenza għal kif jittieħdu l-kampjuni u ssir l-analiżi huma indikati fl-ANNESS II C.Artikolu 101. L-Istati Membri għandhom jiżguraw li jinżammu rekords aġġornati, li jirreġistraw:(a) il-kwantitajiet ta’ ħama li tkun ġiet prodotta u l-kwantitajiet ipprovduti għall-użu fl-agrikoltura;(b) il-komposizzjoni u l-propjetajiet tal-ħama f’relazzjoni mal-parametri msemmija fl-ANNESS II A;(ċ) it-tip ta’ trattament li jkun sar, kif stabbilit fl-Artikolu 2(b);(d) l-ismijiet u l-indirizzi ta’ min qed jirċievi l-ħama u l-post fejn din tkun se tintuża.2. Ir-rekords għandhom ikunu disponibbli għall-awtoritajiet kompetenti u għandhom jipprovdu bażi għar-rapport ikkonsolidat imsemmi fl-Artikolu 17.3. Informazzjoni dwar il-metodi ta’ trattament u r-riżultati ta’ l-analiżi għandhom jingħataw kull meta ssir talba mill-awtoritajiet kompetenti.Artikolu 11L-Istati Membri jistgħu jeżentaw mill-Artikolu 6(b) u l-Artikolu 10(1)(b), (ċ) u (d) u l-paragrafu 2, ħama milli tiġi ttrattata f’impjanti ta’ trattament tad-drenaġġ li jkollhom kapaċità ta’ trattament taħt it-300 kg BOD5 għal kull ġurnata, li jikkorrispondi għall-ekwivalenti ta’ 5000 persuna, u li dawn ikunu primarjament imfassla għat-trattament ta’ l-ilma tad-drenaġġ domestiku.Artikolu 12Fejn il-kundizzjonijiet ikunu jitolbu hekk, l-Istati Membri jistgħu jieħdu miżuri aktar stretti minn dawk li hemm ipprovduti f’din id-Direttiva.Kull deċiżjoni ta’ din in-natura għandha tkun ikkomunikata lill-Kummissjoni in konformità mal-ftehim eżistenti.Artikolu 13L-adattament għall-progress tekniku u xjentifiku, in konformità mal-proċedura msemmija fl-Artikolu 15, għandha tkopri d-dispożizzjonijiet ta’ l-Annessi għal din id-Direttiva, bl-eċċezzjoni għall-parametri u l-valuri mniżżla fl-Annessi I A, I B u I ¬, xi fattur li aktarx ikollhom effett fuq l-evalwazzjoni tal-valuri, u l-parametri għall-analiżi msemmija fl-Annessi II A u II B.Artikolu 141. Qed jitwaqqaf kumitat għall-adattament ta’ din id-Direttiva għall-progress tekniku u xjentifiku (minn hawn ’il quddiem imsejjaħ "il-Kumitat"). Dan għandu jikkonsisti minn rappreżentanti ta’ l-Istati Membri, b’rappreżentant mill-Kummissjoni biex iservi bħala President.2. Il-Kumitat għandu jfassal ir-regoli ta’ proċedura tiegħu.Artikolu 151. Fejn il-proċedura stabbilita f’dan l-Artikolu għandha tkun segwita, il-materja għandha tiġi kkomunikata lill-Kumitat mill-President, jew fuq l-inizjattiva personali tiegħu jew fuq talba tar-rappreżentant ta’ l-Istat Membru.2. Ir-rappreżentant tal-Kummissjoni għandu jissottometti lill-Kumitat abbozz tal-miżuri li għandhom jiġu adottati. Il-Kumitat għandu jagħti l-opinjoni tiegħu fuq dan l-abbozz f’perjodu ta’ żmien li għandu jiġi stabbilit mill-President, skond l-urġenza tal-materja. Dan għandu jiddeċidi b’maġġoranza ta’ 54 vot, fejn il-voti ta’ l-Istati Membri jkunu vvalutati kif hemm ipprovdut fl-Artikolu 148(2) tat-Trattat. Il-President m’għandux vot.3. (a) Il-Kummissjoni għandha tadotta l-miżuri maħsuba fejn dawn ikunu in konformità ma’ l-opinjoni tal-Kumitat.(b) Fejn il-miżuri mfassla ma jkunux in konformità ma’ l-opinjoni tal-Kumitat jew jekk ma tkun ingħatat l-ebda opinjoni, ill-Kummissjoni għandha minnufih tipproponi lill-Kunsill il-miżuri li għandhom jiġu adottati. Il-Kunsill għandu jaħdem b’maġġoranza kkwalifikata.(ċ) Jekk, fi żmien tliet xhur minn meta tkun ġiet sottomessa l-proposta lill-Kunsill, u dan ma jkun ħa l-ebda azzjoni, il-miżuri proposti għandhom ikunu adottati mill-Kummissjoni.Artikolu 161. L-Istati Membri għandhom iwettqu fis-seħħ il-liġijiet, ir-regoli u d-dispożizzjonijiet amministrattivi neċessarji biex iħarsu din id-Direttiva fi żmien tliet snin min-notifika tagħha.Huma għandhom jinfurmaw minnufih lill-Kummissjoni dwar dan.2. L-Istati Membri għandhom jikkomunikaw lill-Kummissjoni it-testi tad-dispożizzjonijiet tal-liġi nazzjonali li huma jadottaw fil-qasam irregolat b’din id-Direttiva.Artikolu 17Ħames snin wara n-notifika ta’ din id-Direttiva, u kull erba’ snin minn hemm il quddiem, l-Istati Membri għandhom jippreparaw rapport ikkonsolidat dwar l-użu tal-ħama fl-agrikoltura li fih ikun hemm deskritt il-kwantitajiet użati, il-kriterji segwiti u d-diffikultajiet l-oħra li wieħed ikun iltaqa’ magħhom; huma għandhom jgħaddu dan ir-rapport lill-Kummissjoni, li din imbagħad għandha tippubblika l-informazzjoni li r-rapport ikun fih. Fid-dawl ta’ dak ir-rapport, il-Kummissjoni għandha, jekk ikun meħtieġ, tissottometti proposti xieqa għal żieda fil-protezzjoni tal-ħamrija u l-ambjent.Artikolu 18Din id-Direttiva hija indirizzata lill-Istati Membri.Magħmula fil-Lussemburgu, fit-12 ta’ Ġunju 1986.Għall-KunsillIl-PresidentP. Winsemius[1] ĠU C 264, tat-8.10.1982, p. 3 u ĠU C 154, ta’ l-14.6.1984, p. 6.[2] ĠU C 77, tad-19.3.1984, p. 136.[3] ĠU C 90, tal-5.4.1983, p. 27.[4] ĠU L 194, tal-25.7.1975, p. 39.[5] ĠU L 84, tal-31.3.1978, p. 43;[6] ĠU L 194, tal-25.7.1975, p. 26.[7] ĠU L 20, tas-26.1.1980, p. 43.--------------------------------------------------L-ANNESS I AVALURI TA’ LIMITU GĦAL KONCENTRAZZJONIJIET TA’ METALLI TQAL FIL-ĦAMA LI TINTUŻA FILL-HAMRIJAParametri | Valuri ta’ limitu |Il-Kadmju | 1 sa 3 |Ir-Ramm | 50 sa 140 |In-Nikel | 30 sa 75 |Iċ-Ċomb | 50 sa 300 |Iż-Żingu | 150 sa 300 |Il-Merkurju | 1 sa 1,5 |Il-Kromju | – |--------------------------------------------------L-ANNESS I BVALURI TA' LIMITU GĦAL KON¬ENTRAZZJONIJIET TA' METALLI TQAL FIL-ĦAMA LI TINTUŻA FL-AGRIKOLTURAParametri | Valuri ta' limitu |Il-Kadmju | 20 sa 40 |Ir-Ram | 1000 sa 1750 |In-Nikel | 300 sa 400 |Iċ-Ċomb | 750 sa 1200 |Iż-Żingu | 2500 sa 4000 |Il-Merkurju | 16 sa 25 |Il-Kromju | – |--------------------------------------------------L-ANNESS I CVALURI TA' LIMITU GĦAL AMMONTI TA' METALLI LI JISTGĦU JIŻDIEDU KULL SENA F'ART AKRIKOLA, IBBAŻATI FUQ BAŻI TA' 10 SNIN(kg/ettaru/sena)Parametri | Valuri ta' limitu |Il-Kadmju | 0,15 |Ir-Ram | 12 |In-Nikel | 3 |Iċ-Ċomb | 15 |Iż-Żingu | 30 |ll-Merkurju | 0,1 |Il-kromju | – |--------------------------------------------------L-ANNESS II AANALIŻI TA’ ĦAMA1. Bħala regola, il-ħama għandha tiġi analizzata għal ta’ lanqas kull sitt xhur. Fejn ikun hemm tibdiliet fil-karatteristiċi ta’ l-ilma tad-drenaġġ meta dan ikun ittrattat, il-frekwenza ta’ l-analiżi għandha tiżdied. Jekk ir-riżultati ta’ l-analiżi ma jkunux ivarjaw b’mod sinifikanti fuq medda ta’ sena sħiħa, il-ħama għandha tkun analizzata għal ta’ lanqas kull tnax-il xahar.2. Fil-każ ta’ ħama li tkun ġejja mill-impjanti ta’ trattament imsemmija fl-Artikolu 11, jekk l-analiżi tal-ħama ma tkunx saret fi tnax-il xahar li jippreċedu l-implimentazzjoni, f’kull Stat Membru, ta’ din id-Direttiva, għandha ssir analiżi fi żmien tnax-il xahar ta’ din l-implimentazzjoni, jew, fejn ikun meħtieġ, fi żmien sitt xhur mid-deċiżjoni li tawtorizza l-użu tal-ħama fl-agrikoltura minn dawn l-impjanti. L-Istati Membri għandhom jiddeċidu dwar il-frekwenza ta’ analiżi oħra fuq il-bażi tar-riżultati ta’ l-analiżi tal-bidu, xi tibdiliet li jista’ jkun hemm fin-natura ta’ l-ilma tad-drenaġġ ittrattat u xi fatturi relevanti oħra.3. Suġġett għad-dispożizzjonijiet tal-paragrafu 4, l-analiżi għandha tkopri l-parametri li ġejjin:- materjal niexef, materjal organiku,- pH,- nitroġenu u fosfru,- kadmju, rram, nikel, ċomb, żingu, merkurju, kromju.4. Fil-każ ta’ ramm, żingu u kromju, fejn ikun intwera, għas-sodisfazzjon ta’ l-awtoritajiet kompetenti ta’ l-Istat Membru kkonċernat, li dawn jew mhumiex preżenti jew huma ppreżenti biss fi kwantitajiet żgħar ħafna fl-ilma tad-drenaġġ ittrattat minn impjant apposta, l-Istati Membri għandhom jiddeċidu fuq il-frekwenza ta’ l-analiżi li għandha ssir.--------------------------------------------------L-ANNESS II BANALIŻI TAL-ĦAMRIJA1. Kulmeta ħama, barra minn dik li tkun ġejja mill-impjanti tat-trattament msemmija fl-Artikolu 11, tkun użata, l-Istati Membri għandhom l-ewwel jiżguraw li l-kontenut ta' metalli tqal fil-ħamrija ma jkunx jeċċedu l-valuri ta' limitu stabbiliti fl-Anness IA. Għal dan il-għan, l-Istati Membri għandhom jiddeċidu huma dwar liema tip ta' analiżi għandhom isegwu, waqt li jikkunsidraw fl-istess ħin il-fatti xjentifiċi ("data") disponibbli fuq il-karatteristiċi tal-ħamrija u l-omoġeneità tagħha.2. L-Istati Membri għandhom jiddeċidu huma wkoll dwar il-frekwenza ta' analiżi oħra li jistgħu isiru, waqt li jiġu kkunsidrati fl-istess ħin il-kontenut ta' metall tal-ħamrija qabel ma tintuża l-ħama, il-kwantità u l-komposizzjoni tal-ħama użata u xi fatturi relevanti oħra.3. L-analiżi għandha tkopri dawn il-parametri li ġejjin:- pH,- kadmju, ram, nikel, ċomb, żingu, merkurju u kromju.--------------------------------------------------L-ANNESS II ĊKIF JITTIEĦDU L-KAMPJUNI U METODI TA' ANALIŻI.1. Kif jittieħdu l-kampjuni tal-ħamrija.Il-kampjuni rappreżentattivi tal-ħamrija li se jkunu analizzati għandhom normalment isiru billi jitħalltu flimkien 25 kampjun essenzjali li jkunu ttieħdu minn żona li ma teċċedix il-5 ettari u li din tkun qed tinħadem għall-istess skopijiet.Il-kampjuni għandhom jittieħdu sa fond ta' 25 ċm, kemm-il darba il-fond tal-ħamrija tal-wiċċ ma jkunx anqas minn dak il-valur; pero, il-fond ta' kemm għandu jittieħed kampjun fil-każ ta' l-aħħar ma jistax ikun anqas minn 10 ċm.2. Kif jittieħed kampjun ta' ħama.Kampjun mill-ħama għandu jittieħed wara li din tkun ġiet ipproċessata iżda qabel ma din tkun marret għand l-utent, u għandu jkun rappreżentattiv tal-produzzjoni tal-ħama.3. Metodi ta' analiżi.L-analiżi għal metalli tqal għandha ssir wara diġestjoni aċiduża qawwija. Il-metodu ta' refernza ta' analiżi għandu jkun dak magħruf bħala spektrometrija ta' assorbità atomika (atomic absorption spectrometry) u l-limitu ta' determinazzjoni għal kull metall m'għandux ikun akbar minn 10 % tal-valur ta' limitu xieraq.--------------------------------------------------

Summary:
L-użu tal-ħama tad-drenaġġ fil-biedja
L-użu tal-ħama tad-drenaġġ fil-biedja
 
SOMMARJU TA’:
Id-Direttiva 86/278/KEE dwar il-protezzjoni tal-Ambjent, u b’mod partikolari tal-ħamrija, meta l-ħama tad-drenaġġ jintuża fl-agrikoltura
X’INHU L-GĦAN TAD-DIRETTIVA?
Din tistabbilixxi regoli dwar kif il-bdiewa jistgħu jużaw il-ħama tad-drenaġġ* bħala fertilizzant biex ma ssir l-ebda ħsara lill-ambjent u lis-saħħa tal-bniedem, billi jiġi żgurat li jitqiesu l-ħtiġijiet tan-nutrijenti tal-pjanti u li l-kwalità tal-ħamrija u tal-ilma tal-wiċċ u ta’ taħt l-art ma tiġix affettwata. Għal dan il-għan, tistabbilixxi valuri ta’ limitu fuq il-konċentrazzjonijiet permessi fil-ħamrija ta’ 7 metalli tqal li jistgħu jkunu tossiċi għall-pjanti u għall-bnedmin:il-kadmju,ir-ram,in-nikil,iċ-ċomb,iż-żingu,il-merkurju,il-kromju. Din tipprojbixxi l-użu tal-ħama tad-drenaġġ li jirriżulta f’konċentrazzjonijiet ta’ dawn il-metalli tqal fil-ħamrija li jaqbżu dawn il-valuri ta’ limitu. Fl-2018, id-Direttiva ġiet emendata bid-Deċiżjoni (UE) 2018/853 fir-rigward tar-regoli proċedurali fil-qasam tar-rappurtar ambjentali. Fl-2019, id-Direttiva ġiet emendata bir-Regolament (UE) 2019/1010 li jallinja u jissimplifika r-rekwiżiti tar-rappurtar fil-leġiżlazzjoni ambjentali.
PUNTI EWLENIN
Il-valuri ta’ limitu speċifiċi huma elenkati fl-annessi tad-direttiva:Anness IA — metalli tqal fil-ħamrija,Anness IB — metalli tqal fil-ħama,Anness IC — kwantitajiet annwali massimi ta’ metalli tqal li jistgħu jiżdiedu kull sena mal-ħamrija. Normalment, il-ħama għandha tiġi ttrattata* qabel ma tintuża fil-biedja. Madankollu, f’xi pajjiżi tal-UE l-bdiewa jistgħu jkunu permessi wkoll jużaw ħama mhux ittrattata jekk din tiġi injettata jew maħduma fil-ħamrija. F’ċerti sitwazzjonijiet, il-ħama ma tista’ tintuża qatt fil-biedja:f’bur li se tintuża għar-ragħa mill-annimali jew mill-għelejjel għall-għalf li se jinħasad, sakemm ma jkunx għadda perjodu minimu ta’ 3 ġimgħat,f’għelejjel tal-frott jew tal-ħxejjex matul l-istaġun ta’ tkabbir. Din ir-regola ma tinkludix is-siġar tal-frott,f’ħamrija użata biex jitkabbru għelejjel tal-frott jew tal-ħxejjex li normalment ikunu f’kuntatt dirett jew jittieklu nejjin. Din il-projbizzjoni tapplika għal 10 xhur qabel il-ħsad u matul il-ħsad innifsu. L-awtoritajiet nazzjonali huma responsabbli biex jiżguraw li l-użu tal-ħama mill-bdiewa ma jaqbiżx il-limiti legali; dawn għandhom jieħdu kampjuni u janalizzaw il-ħama u l-ħamrija li tintuża u jżommu rekords aġġornati ta’:l-ammont ta’ ħama prodott u użat fil-biedja,il-kompożizzjoni u l-proprjetajiet tal-ħama,kif il-ħama tkun ġiet ittrattata,fejn tintuża u min jużaha. Wara l-adozzjoni tar-Regolament (UE) 2019/1010, mill-1 ta’ Jannar 2022, il-pajjiżi tal-UE għandhom iżommu wkoll rekord ta’ kwalunkwe informazzjoni oħra dwar it-traspożizzjoni u l-implimentazzjoni tad-Direttiva li jipprovdu lill-Kummissjoni Ewropea. Dawn għandhom jippreżentaw ukoll l-informazzjoni rreġistrata f’dawk ir-rekords b’tali mod li d-data diġitali tirreferi għal post speċifiku jew żona ġeografika Il-pajjiżi tal-UE huma meħtieġa jibagħtu informazzjoni lill-Kummissjoni kull 3 snin dwar l-implimentazzjoni ta’ din id-Direttiva, fil-forma ta’ rapport settorjali li għandu jkopri wkoll direttivi pertinenti oħrajn, abbażi tal-kwestjonarju deskritt fid-Deċiżjoni tal-Kummissjoni 94/741/KE. Id-Deċiżjoni (UE) 2018/853 tirrikjedi li dawn ir-rapporti settorjali jitfasslu fuq il-bażi ta’ kwestjonarju jew punti prinċipali adottati mill-Kummissjoni fil-forma ta’ att ta’ implimentazzjoni. Ir-rapport għandu jintbagħat lill-Kummissjoni fi żmien 9 xhur mit-tmiem tal-perjodu ta’ 3 snin kopert minnu. Ir-Regolament (UE) 2019/1010, li l-bidliet tiegħu għal din id-Direttiva se japplikaw mill-1 ta’ Jannar 2022, jissimplifika l-proċess ta’ rappurtar. Din tfittex ukoll li tiżgura li l-pajjiżi tal-UE jkunu aktar trasparenti fir-rigward tal-informazzjoni li jipprovdu u li l-pubbliku jkun jista’ jkollu aċċess għall-informazzjoni malajr kemm jista’ jkun. Ir-reġistri msemmija hawn fuq għandhom ikunu disponibbli u aċċessibbli faċilment għall-pubbliku għal kull sena kalendarja, fi żmien 8 xhur mit-tmiem tas-sena kalendarja rilevanti, u għandhom jiġu ppreżentati wkoll lill-Kummissjoni. Il-Kummissjoni Ewropea tippubblika rapport regolari dwar l-użu tal-ħama fil-biedja fl-UE, li jiġbor flimkien l-informazzjoni rrapportata mill-pajjiżi individwali dwar dan is-suġġett.
MINN META TAPPLIKA D-DIRETTIVA?
Din ilha tapplika mit-18 ta’ Ġunju 1986 u kellha ssir liġi fil-pajjiżi tal-UE sat-18 ta’ Ġunju 1989.
SFOND
Għal aktar informazzjoni, ara:Ħama tad-drenaġġ (il-Kummissjoni Ewropea).
TERMINI EWLENIN
Ħama tad-drenaġġ: ħama minn impjanti domestiċi jew urbani għat-trattament tal-iskart, tankijiet settiċi u impjanti simili għat-trattament tad-drenaġġ.
Ħama ttrattata: ħama li tkun għaddiet minn trattament bijoloġiku, kimiku jew termali, ħażna fuq perjodu twil ta’ żmien jew minn proċess xieraq ieħor biex inaqqas b’mod sinifikanti l-fermentabbiltà tagħha (u b’hekk inaqqas ir-riskju tagħha għas-saħħa).
DOKUMENT EWLIENI
Id-Direttiva tal-Kunsill 86/278/KEE tat-12 ta’ Ġunju 1986 dwar il-protezzjoni tal-Ambjent, u b’mod partikolari tal-ħamrija, meta l-ħama tad-drenaġġ jintuża fl-agrikoltura (ĠU L 181, 4.7.1986, pp. 6-12)
L-emendi suċċessivi għad-Direttiva 86/278/KEE ġew inkorporati fit-test oriġinali. Din il-verżjoni konsolidata għandha valur dokumentarju biss.
DOKUMENTI RELATATI
Ir-Regolament (UE) 2019/1010 tal-Parlament Ewropew u tal-Kunsill tal-5 ta’ Ġunju 2019 dwar l-allinjament tal-obbligi ta’ rapportar fil-qasam tal-leġislazzjoni relatata mal-ambjent u li jemenda r-Regolamenti (KE) Nru 166/2006 u (UE) Nru 995/2010 tal-Parlament Ewropew u tal-Kunsill, id-Direttivi 2002/49/KE, 2004/35/KE, 2007/2/KE, 2009/147/KE u 2010/63/UE tal-Parlament Ewropew u tal-Kunsill, ir-Regolamenti tal-Kunsill (KE) Nru 338/97 u (KE) Nru 2173/2005, u d-Direttiva tal-Kunsill 86/278/KEE (ĠU L 170, 25.6.2019, pp. 115-127)
l-aħħar aġġornament 19.06.2020